CELEX: 32016R2377
Language: sl
Date: 2016-10-14 00:00:00
Title: Delegirana uredba Komisije (EU) 2016/2377 z dne 14. oktobra 2016 o spremembi Delegirane uredbe (EU) št. 1394/2014 o načrtu za zavržke pri ribolovu nekaterih pelagičnih vrst v jugozahodnih vodah

23.12.2016   
            
            
               SL
            
            
               Uradni list Evropske unije
            
            
               L 352/50
            
         DELEGIRANA UREDBA KOMISIJE (EU) 2016/2377
   z dne 14. oktobra 2016
   o spremembi Delegirane uredbe (EU) št. 1394/2014 o načrtu za zavržke pri ribolovu nekaterih pelagičnih vrst v jugozahodnih vodah
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 15(6) ter člena 18(1) in (3) Uredbe,
   ob upoštevanju naslednjega:
   
               (1)
            
            
               Cilj Uredbe (EU) št. 1380/2013 je postopna odprava zavržkov za ves ribolov v Uniji z uvedbo obveznosti iztovarjanja ulova za vrste, za katere veljajo omejitve ulova.
            
         
               (2)
            
            
               Člen 15(6) Uredbe (EU) št. 1380/2013 pooblašča Komisijo za sprejetje načrtov za zavržke z delegiranim aktom za največ tri leta na podlagi skupnih priporočil, ki jih države članice pripravijo po posvetu z zadevnimi svetovalnimi sveti.
            
         
               (3)
            
            
               Delegirana Uredba Komisije (EU) št. 1394/2014 (2) določa načrt za zavržke pri ribolovu nekaterih pelagičnih vrst v jugozahodnih vodah, da bi se olajšalo izvajanje obveznosti iztovarjanja z nekaterimi mehanizmi prožnosti.
            
         
               (4)
            
            
               V skladu s členom 15(5) Uredbe (EU) št. 1380/2013 lahko načrti za zavržke vsebujejo določitev najmanjših referenčnih velikosti ohranjanja.
            
         
               (5)
            
            
               Belgija, Španija, Francija, Nizozemska in Portugalska imajo neposreden upravljalni interes za ribolov v jugozahodnih vodah. Po posvetovanju s svetovalnim svetom za jugozahodne vode in svetovalnim svetom za pelagične staleže so navedene države članice 30. maja 2016 Komisiji predložile skupno priporočilo, v katerem so ji predlagale, z odstopanjem od Priloge XII k Uredbi Sveta (ES) št. 850/1998 (3), da se najmanjša referenčna velikost ohranjanja za šura (Trachurus spp.) v razdelku ICES VIIIc in podobmočju ICES IX določi na 12 cm za 5 % zadevnih kvot Španije in Portugalske. Poleg tega je bilo v skupnem priporočilu predlagano, da se v okviru omejitve 5 % kvote šura, v malem ribolovu z obalnimi potegalkami (xávega) v razdelku ICES IXa, 1 % kvote Portugalske lahko ulovi z velikostjo manj kot 12 cm.
            
         
               (6)
            
            
               Pridobljen je bil znanstveni prispevek zadevnih znanstvenih organov, ki ga je pregledal Znanstveni, tehnični in gospodarski odbor za ribištvo (STECF). Odbor STECF je menil, da je zmanjšanje najmanjše referenčne velikosti ohranjanja, ki je predlagano v skupnem priporočilu, povezano s šibkim tveganjem spremembe ustaljenega vzorca izkoriščanja zadevnega ribolova. Navedeni vzorec izkoriščanja, kombiniran z zmernimi ravnmi izkoriščanja, verjetno ne škoduje dinamiki zadevnih staležev. STECF je obenem poudaril, da bi bil lahko nadzor ulova z različnimi omejitvami glede velikosti otežen, v primeru neustreznega nadzora pa bi se lahko povečala umrljivost. Poleg tega je pomembno, da se odstotne omejitve, določene za manjše velikosti, spoštujejo. Zato je pomembno, da zadevne države članice vzpostavijo ustrezne nadzorne ukrepe za zadevni ribolov.
            
         
               (7)
            
            
               Ukrepi iz skupnega priporočila so v skladu s členom 18(3) Uredbe (EU) št. 1380/2013 in se zato lahko vključijo v načrt za zavržke pri ribolovu nekaterih pelagičnih vrst v jugozahodnih vodah.
            
         
               (8)
            
            
               Delegirano uredbo (EU) št. 1394/2014 bi bilo zato treba ustrezno spremeniti.
            
         
               (9)
            
            
               Ker ukrepi iz te uredbe neposredno vplivajo na gospodarske dejavnosti, povezane z ribolovno sezono plovil Unije in njenim načrtovanjem, bi morala ta uredba začeti veljati takoj po objavi. Uporabljati bi se morala od 1. januarja 2017 –
            
         SPREJELA NASLEDNJO UREDBO:
   Člen 1
   V členu 4 Delegirane uredbe (EU) št. 1394/2014 se doda naslednji odstavek:
   
      „Z odstopanjem od Priloge XII k Uredbi (ES) št. 850/98 je najmanjša referenčna velikost ohranjanja za šura (Trachurus spp.), ki se lovi v razdelku ICES VIIIc in podobmočju ICES IX, 12 cm za 5 % zadevnih kvot Španije in Portugalske na zadevnih območjih. V okviru omejitve 5 % v malem ribolovu z obalnimi potegalkami (xávega) v razdelku ICES IXa se 1 % kvote Portugalske lahko ulovi z velikostjo manj kot 12 cm.“
   
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. oktobra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 28.12.2013, str. 22.
   
      (2)  Delegirana uredba Komisije (EU) št. 1394/2014 z dne 20. oktobra 2014 o načrtu za zavržke pri ribolovu nekaterih pelagičnih vrst v jugozahodnih vodah (UL L 370, 30.12.2014, str. 31).
   
      (3)  Uredba Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov (UL L 125, 27.4.1998, str. 1).